Publication: Magyar Közlöny
Issue: MK-1998-18 (Year: 1998, Number: 18)
Era: 1990-2004
Section: Elfogadta a Nyugdíjbiztosítási Önkormányzat 1997. október 14-i Közgyűlése 105/1997. (X. 14.) Kgy. határozatával.
Paragraph Index: 607

Elfogadta a Nyugdíjbiztosítási Önkormányzat 1997. október 14-i Közgyűlése 105/1997. (X. 14.) Kgy. határozatával. I. ÁLTALÁNOS RENDELKEZÉSEK 1.1. A Nyugdíjbiztosítási Önkormányzat (a továbbiakban: Önkormányzat) székhelye: Budapest XIII., Visegrádi u. 49. 1.2. Az Önkormányzat jogi személy. 1.3. Az Önkormányzat a törvények, illetve jogszabályok által meghatározott keretek között és módon irányítja a nyugellátások, baleseti nyugellátások megállapítását és folyósítását (szolgáltatást) végző, a járulékok bevallását ellenőrző és jogszabályokban előírt egyéb feladatokat ellátó igazgatási szervezetet. Törvényekben és egyéb jogszabályokban biztosított kereteken belül gondoskodik az ellátórendszer működőképességéről, javaslataival segíti az ellátórendszer korszerűsítését és kiegyensúlyozott működését. Az Önkormányzat tevékenyen részt vállal a nyugdíjrendszer korszerűsítésében a biztosítottak, illetve a járulékfizetők, továbbá a nyugdíjasok érdekeire tekintettel, a rendelkezésre álló pénzügyi források közötti lehetséges összhang kialakításával. II. A BIZTOSÍTÁSI KÉPVISEL ŐK 2.1. A biztosítási képviselők jogai és kötelezettségei — ide nem értve a választott tisztségviselőknek a törvényben és az Alapszabályban, valamint a Közgyűlés által minősített többséggel jóváhagyott ügyrendben meghatározott eltérő jogait és kötelezettségeit — azonosak. 2.2. Bármely biztosítási képviselő megválasztható a Közgyűlés által választott testületekbe tisztségviselőként, tagként. Választott tisztségéről lemondhat, illetve — a jelen lévő biztosítási képviselők kétharmadának egyetértő szavazatával (a továbbiakban: minősített többség) — tisztségéből visszahívható. 2.3. A biztosítási képviselő — a nyugdíjbiztosítás érdekeit szem előtt tartva — köteles legjobb tudása és lelkiismerete szerint képviselni a biztosítottak, a nyugdíjasok és a járulékfizetők érdekeit. 2.4. A biztosítási képviselő — rendszeresen részt vesz a Közgyűlés, illetve azon testületek munkájában, amelyekbe beválasztották, — munkájával, javaslataival elősegíti azok eredményes működését, közreműködik a munkaprogramjuk kialakításában és teljesítésében, — köteles tevékenységét az Alkotmány, egyéb törvények, jogszabályok rendelkezései, az Alapszabály előírásai és a Közgyűlés döntései szerint végezni, — jogosult a bizottságok üléseire — ideértve a helyiterületi testületek üléseit is — szakterülete és érdeklődése szerinti napirendek tárgyalásához meghívást igényelni, és az ülésen tanácskozási joggal részt venni. 2.5. A biztosítási képviselő köteles az annak minősített és a tudomására jutott szolgálati titkot megőrizni. 2.6. A biztosítási képviselő — a képviselői megbízás elfogadásakor első ízben tett nyilatkozatát követően is — köteles az elnöknek bejelenteni az összes olyan tevékenységét, munkáját, tulajdonosi vagy egyéb érdekeltségét, ezek változásait, amelyek kapcsolatban állnak a nyugdíjbiztosítás vagyongazdálkodásával, továbbá amelyek érintik az Önkormányzat feladatkörét. Bejelentési kötelezettsége közvetlen hozzátartozójára [Ptk. 685. § b) pont] is vonatkozik. 2.7. A biztosítási képviselő bejelentési kötelezettség alá eső tevékenységét, illetve Alapszabályt sértő magatartását az esetenként megalakítandó Etikai bizottság vizsgálja. Az Etikai bizottság javaslata alapján a Közgyűlés etikai kifogást tehet. Az etikai kifogás kimondásával együtt a Közgyűlés felszólítja a képviselőt a kifogásolt helyzet megszün- 1998/18. szám tetésére. Ha ez a megadott határidőig nem történik meg, a Közgyűlés az etikai kifogásról értesíti az érintett képviselőt delegáló szervezetet és kezdeményezheti visszahívását. Az Etikai bizottságról és az etikai ügyek intézésének egyéb szabályairól a Közgyűlés külön szabályzatot alkot. 2.8. A biztosítási képviselő a főigazgatótól az Alapszabályban előírt tájékoztatási kötelezettségen túlmenően — és a megyei igazgatási szervek vezetőitől a főigazgató egyidejű értesítése mellett — tájékoztatást kérhet, amelyet soron kívül, de legkésőbb 30 napon belül meg kell adni, indokolt esetben erről a főigazgató a legközelebbi Közgyűlésen tájékoztatást ad. 2.9. A biztosítási képviselőt — jogállását tanúsító — igazolvánnyal kell ellátni, amit megbízatásának megszűnésekor vissza kell vonni. A biztosítási képviselő törvényben és az Alapszabályban meghatározott jogosítványainak gyakorlása során biztosítási képviselői igazolványát köteles felmutatni. 3.1. Biztosítási képviselői hely megüresedése esetén az új képviselő megbízólevelét a Közgyűlés által esetenként megbízott háromtagú Mandátumvizsgáló bizottság ellenőrzi. 3.2. A mandátum elfogadásáról a Mandátumvizsgáló bizottság jelentése alapján a Közgyűlés határoz.

Source: https://magyarkozlony.hu/hivatalos-lapok/f8032cd45e17fea4dca152f713b05f6e5f57a841/dokumentumok/17e451a250ce28ff0b2b799bf1eaba1d2909d1b0/letoltes